B4-0640, 0641, 0718 og 0720/95

Beslutning om de bilaterale «Open Sky»-aftaler mellem USA og en raekke medlemsstater

Europa-Parlamentet,

- der henviser til tredje pakke af foranstaltninger til liberalisering af luftfartstransporten KOM(91)0275 ((EFT C 258 af 04.10.1991.)),

- der henviser til sin beslutning af 16. november 1993 om luftfartsrelationer med tredjelande ((EFT C 329 af 06.12.1993, s. 72.)),

- der henviser til sin beslutning af 22. april 1994 om handelsforbindelser mellem medlemsstaterne og tredjelande vedroerende luftfart ((EFT C 128 af 09.05.1994, s. 512.)),

- der henviser til sin beslutning af 14. februar 1995 om Kommissionens meddelelse om vejen frem for den civile luftfart i Europa ((Protokollen af denne dato, del II.)),

A. der henviser til, at Kommissionen har ret til at handle, naar bilaterale aftaler har indvirkning paa faellesskabslovgivningen,

B. der henviser til, at de bilaterale aftaler mellem USA og nogle medlemsstater kunne give de amerikanske luftfartsselskaber adgang til indreeuropaeiske forbindelser, uden at de som modydelse giver de europaeiske luftfartsselskaber ret til cabotage mellem amerikanske byer,

C. der henviser til, at det er vigtigt, at der tages et faelles skridt paa dette omraade, og at det boer bygge paa flere generelle principper, isaer gensidighed, ikke-diskriminering, lige fordele, loyale konkurrencevilkaar, forbrugerbeskyttelse, miljoebeskyttelse, stoerst mulig sikkerhed samt varetagelse af alle medlemsstaternes oekonomiske interesser, med henblik paa at sikre gode sociale forhold, samt at det offentlige garanterer beflyvning af de fjerntliggende regioner;

D. der henviser til medlemsstaternes retslige forpligtelse til under forhandlingerne om de bilaterale aftaler at sikre, at disse ikke er til skade for faellesskabslovgivningen, herunder den tredje liberaliseringspakke,

1. beklager, at Den Europaeiske Union ikke har nogen faelles politik vedroerende eksterne aftaler om civil luftfart;

2. frygter, at den tredje raekke af foranstaltninger vedroerende oprettelse af det indre marked paa omraadet civil luftfart med virkning fra 1. april 1997 bringes i fare som foelge af den kumulative virkning af forskellige bilaterale aftaler indgaaet mellem medlemsstater og De Forenede Stater;

3. opfordrer Kommissionen til snarest at forelaegge det en rapport om bilaterale «open sky»-aftalers indvirkning paa faellesskabslovgivningen og paa amerikanske luftfartsselskabers adgang til det europaeiske marked;

4. opfordrer Kommissionen og Raadet til at traeffe de noedvendige foranstaltninger til at undgaa yderligere negativ indvirkning fra disse aftaler paa de sikkerhedsmaessige, sociale og miljoemaessige problemer paa dette omraade;

5. fastholder, at enhver bilateral aftale mellem Den Europaeiske Union og et tredjeland boer daekke omraader saasom aabning af ret til cabotage for udenlandske luftfartsselskaber paa grundlag af gensidighed;

6. anmoder om, at Kommissionen faar mandat til at udarbejde forhandlingsdirektiver med henblik paa indgaaelse af en aftale om civil luftfart med De Forenede Stater, landene i Central- og OEsteuropa og Schweiz;

7. paalaegger sin formand at sende denne beslutning til Kommissionen, Raadet, medlemsstaternes regeringer, De Forenede Staters regering, regeringerne i de central- og oesteuropaeiske lande og i Schweiz.